ग्लेंडा जॅक्सन

ग्लेंडा मे जॅक्सन (९ मे १९३६ - १५ जून २०२३) एक इंग्रजी अभिनेत्री आणि राजकारणी होती. अभिनयाचा अमेरिकन तिहेरी मुकुट मिळवणाऱ्या काही कलाकारांपैकी ती एक होती, तिने दोन अकादमी पुरस्कार, तीन एमी पुरस्कार आणि एक टोनी पुरस्कार जिंकला होता. लेबर पार्टीच्या सदस्या असताना तिने २३ वर्षे संसद सदस्य (एमपी) म्हणून सतत काम केले, सुरुवातीला १९९२ ते २०१० पर्यंत हॅम्पस्टेड आणि हायगेटसाठी आणि २०१० ते २०१५ पर्यंत हॅम्पस्टेड आणि किलबर्न, सीमा बदलांनंतर.

वुमन इन लव्ह (१९७०) आणि ए टच ऑफ क्लास (१९७३) या प्रणय चित्रपटांसाठी जॅक्सनने दोनदा सर्वोत्कृष्ट अभिनेत्रीचा अकादमी पुरस्कार जिंकला, परंतु कामाच्या बांधिलकीमुळे ती वैयक्तिकरित्या एकदाही पुरस्कार घेण्यासाठी उपस्थीत नव्हती. तिने संडे ब्लडी संडे (१९७१) साठी प्रमुख भूमिकेत सर्वोत्कृष्ट अभिनेत्रीचा बाफ्टा पुरस्कार देखील जिंकला. तिच्या इतर उल्लेखनीय कामगिरीमध्ये मेरी, क्वीन ऑफ स्कॉट्स (१९७१), हेड्डा (१९७५), द इनक्रेडिबल सारा (१९७६), हाऊस कॉल्स (१९७८), स्टीव्ही (१९७८) आणि हॉपस्कॉच (१९८०) यांचा समावेश आहे. बीबीसी मालिका एलिझाबेथ आर (१९७१) मध्ये राणी पहिली एलिझाबेथच्या भूमिकेसाठी तिने दोन प्राइमटाइम एम्मी पुरस्कार जिंकले होते. एलिझाबेथ इज मिसिंग (२०१९) मधील तिच्या अभिनयासाठी तिला सर्वोत्कृष्ट अभिनेत्रीसाठी ब्रिटिश अकादमी दूरचित्रवाणी पुरस्कार आणि सर्वोत्कृष्ट अभिनेत्रीसाठी आंतरराष्ट्रीय एमी पुरस्कार दोन्ही मिळाले.

जॅक्सनने रॉयल ॲकॅडमी ऑफ ड्रॅमॅटिक आर्ट मध्ये शिक्षण घेतले. तिने ब्रॉडवे थिएटरमध्ये पदार्पण मारात/साडे (१९६६) मध्ये केले. स्टीव्ही (१९७७), अँटनी अँड क्लिओपात्रा (१९७९), रोझ (१९८०), स्ट्रेंज इंटरल्यूड (१९८४) आणि किंग लिअर (२०१६) मधील तिच्या वेस्ट एंड थिएटर भूमिकांसाठी तिला पाच लॉरेन्स ऑलिव्हियर पुरस्कार नामांकन मिळाले. अभिनयातून २५ वर्षांच्या अनुपस्थिती नंतर तीने किंग लिअर मध्ये पुन्हः काम सुरू केले होते. एडवर्ड अल्बीच्या थ्री टॉल वुमन (२०१८) च्या पुनरुज्जीवनातील भूमिकेसाठी तिला नाटकातील सर्वोत्कृष्ट अभिनेत्रीचा टोनी पुरस्कार मिळाला.

जॅक्सनने १९९२ ते २०१५ या काळात राजकारणात काम करण्यासाठी अभिनय करणे बंद केले आणि १९९२ च्या युनायटेड किंगडमच्या सार्वत्रिक निवडणुकीत हॅम्पस्टेड आणि हायगेटसाठी खासदार म्हणून निवडून आले. ब्लेअरच्या पहिल्या मंत्रालयात १९९७ ते १९९९ या काळात त्या कनिष्ठ परिवहन मंत्री होत्या; नंतर तिने टोनी ब्लेअर यांच्यावर टीका केल्या. मतदारसंघाच्या सीमा बदलानंतर, तिने २०१० पासून हॅम्पस्टेड आणि किलबर्नचे प्रतिनिधित्व केले. २०१० च्या सार्वत्रिक निवडणुकीत, तिला ४२ मतांच्या फरकाने बहुमत मिळाले. पुनर्मोजणीनंतर पुष्टी झाल्यावर हा ग्रेट ब्रिटनमधील सर्वात कमी फरकाने विजय होता असे ठरले. जॅक्सन २०१५ च्या सार्वत्रिक निवडणुकीत उतरल्या नाही आणि अभिनयात परतल्या.

 वैयक्तिक जीवन 
१९५७ मध्ये, जॅक्सन ह्या रॉय हॉजेसला भेटल्या जो एक स्टेज मॅनेजर आणि त्यांच्या थिएटर कंपनीतील सहकारी अभिनेता होता. या जोडीने लवकरच नात्याला सुरुवात केली. जॅक्सन आणि हॉजेस यांचा विवाह २ ऑगस्ट १९५८ रोजी लंडनमधील सेंट मेरीलेबोन रजिस्टर ऑफिसमध्ये झाला. त्यांचा मुलगा, डॅनियल पियर्स जॅक्सन हॉजेस, १९६९ मध्ये जन्मला. वुमन इन लव्हचे चित्रीकरण पूर्ण झाले तेव्हा जॅक्सन सहा महिन्यांची गर्भवती होती.

१९७० च्या दशकाच्या सुरुवातीस जॅक्सनचे लग्न अडचणीत आले होते आणि १९७५ मध्ये, तिने हेड्डा गॅबलरच्या  प्रकाश दिग्दर्शक अँडी फिलिप्स यांच्याशी प्रेमसंबंध सुरू केले. हॉजेसने त्या वर्षी नोव्हेंबरमध्ये जॅक्सनवर घटस्फोटासाठी खटला दाखल केला आणि १९७६ मध्ये त्यांचा घटस्फोट झाला.  २०१६ मध्ये ती "दशकांपासून आनंदाने अविवाहित" असल्याचे नोंदवले गेले. 

१५ जून २०२३ रोजी वयाच्या ८७ व्या वर्षी अल्पशा आजाराने जॅक्सनचे तिच्या ब्लॅकहीथ घरी निधन झाले. जॅक्सनला श्रद्धांजली म्हणून, तिच्या मृत्यूच्या दिवशी, बीबीसीने दिस कल्चरल लाइफची पुनरावृत्ती प्रसारित केली, जॉन विल्सनची तिची मुलाखत पहिल्यांदा ऑक्टोबर २०२२ मध्ये दाखवली गेली, त्यानंतर २०१९  चे एलिझाबेथ इज मिसिंग नाटक प्रसारित झाले.

 संदर्भ 

वर्ग:टोनी पुरस्कारविजेते
वर्ग:इंग्लिश दूरचित्रवाहिनी अभिनेत्री
वर्ग:ऑस्कर पुरस्कार विजेत्या अभिनेत्री
वर्ग:इ.स. २०२३ मधील मृत्यू
वर्ग:इ.स. १९३६ मधील जन्म
वर्ग:एमी पुरस्कारविजेते
वर्ग:ब्रिटिश राजकारणी
वर्ग:लॉरेन्स ऑलिव्हिये पुरस्कारविजेते